הטיפול התרופתי המשולב: רשימת תרופות | hivtalk
דף הבית » לחיות עם HIV » הטיפול התרופתי המשולב: רשימת תרופות
קבוצת תרופות שלד (Backbone)
NRTI:קבוצה שמהווה בסיס לטיפול המשולב ואליה מצרפים את אחד השילובים שמפורטים כאן. התרופות העיקריות שאנו משתמשים בהן הן truvada ו-kivexa, שתיהן שילוב של שתי תרופות ושתיהן ניתנות פעם ביום ללא קשר לאוכל. במקרים מסוימים משתמשים ב combivir שניתן פעמיים ביום. בעבר, התרופות הישנות יותר מקבוצה זו היו ידועות כגורמות לליפודיסטרופיה (איבוד מסת שריר) וחמצת לקטית – תופעות לוואי שלא רואים הרבה יותר.
כדאי לדעת על טרובדה: tenofovir שהוא חלק מtruvada על צפיפות העצם ותפקוד כלייתי שנובע משימוש ממושך.
כדאי לדעת על קיבקסה: עלולה לגרום לתגובות של רגישות יתר בחלק מהמטופלים בגלל חומר פעיל שנקרא אבקביר (Abacavir)ולכן יש צורך בביצוע בדיקה גנטית לפני התחלת הטיפול.
אל תרופות השלד מצרפים אחד מהשילובים הבאים:
קבוצת NNRTI:
העיקריות שבשימוש כעת הן Efavirenz)Stocrin ) ו (Edurant ׂׂׂ(Rilpivirine.
את הטיפולים האלו ניתן לקחת גם ככדור אחד (STR) – ואז תזהו אותן כ-Atripla (סטוקרין + שלד) ו- Eviplera (אדורנט + שלד)
תופעות לוואי:ל- EFAVIRENZ שהוא חומר פעיל בסטקורין ואטריפלה עשויות להיות השפעות נוירולוגיות כמו חלומות מוזרים, סיוטים, סחרחורת, ירידה במצב.
אינטראקציות עם תרופות אחרות: יש ולכן חשוב לשוחח עם הרופא/ה על תרופות אחרות שאת/ה נוטל/ת. חשוב להגיד לרופא אם התחלתם תרופה חדשה.
בדיקות מומלצות: חשוב לעקוב אחרי אנזימי כבד ופרופיל שומנים
קבוצת ה-PI :
רוב התרופות מקבוצה הזו נלקחות פעם ביום, אך במספר כדורים,פרט לkaletra שניתנת פעמיים ביום. התרופות העיקריות הן (Reyataz (atazanavir ו- (Prezista (darunavir.
כדאי לדעת על PI: התרופות הללו מצריכות שימוש ב "חיזוק" על ידי תרופה בשם ritonavir שמעלה את הריכוז של תרופות הPI, אך עלולה לגרום לאינטראקציות עם תרופות אחרות.
תופעות לוואי: קבוצת PI מתאפיינת בתופעות לוואי גסטרואינטסטינליות, ז"א כאבי בטן, בחילות, שלשולים. ישנה השפעה של האוכל על הספיגה וישנן אינטראקציות עם תרופות אחרות.
קבוצת מעכבי אינטגרז (II):
התרופות העיקריות הן (Isentress (raltegravir), Tivicay (dolutegravir ו elvitegravir שהינה חלק מSTR -stribild. חלק מהתרופות הללו נלקחות פעם ביום וחלק פעמיים.
כדאי לדעת על II:לתרופות מקבוצה זו אין הרבה תופעות לוואי והן נסבלות בצורה טובה. מאפיין נוסף – מעט אינטראקציות עם תרופות אחרות (פרט ל-STRIBILD)
תופעות לוואי: קבוצת II היא קבוצה הכי צעירה. תופעות הלוואי האפשריות הן כאבי שרירים, לפעמים הפרעות שינה וירידה במצב רוח.
אינטראקציות עם תרופות אחרות: לקבוצה פרופיל מטבולי טוב ואינטראקציות מעטות, אך קיימות עם תרופות אחרות.
חודש אחרי תחילת הטיפול התרופתי כל נשא יוזמן לביצוע בדיקות מעבדה וביקור רפואי על מנת לברר מה הסבילות של הטיפול, האם ישנה ירידה בעומס הנגיפי ועלייה ברמת CD4.
נשאית HIV שמעוניינת להיכנס להריון צריכה להתחיל טיפול אנטיויראלי. במקרים שאישה מתכננת הריון או נכנסת להריון כשהיא עדיין לא מטופלת המשלב המועדף הוא reyataz, norvir או KALETRA יחד עם NRTI. במידה ואישה מגלה שהיא בהריון כאשר היא כבר מטופלת בטיפול נגד HIV ההנחיות החדשות מדברות על כך שלא לשנות את הטיפול כאשר רוב התרופות הן קטגוריה B או C ומותרות בהריון. ההסתייגויות היחידות הן לגבי efavirenz מחשש להשפעה שלילית על התפתחות מערכת עצבים של העובר בתחילת ההריון. אנו עוקבים בקפדנות אחרי נשים הרות ועובדים בשיתוף פעולה עם מערך הנשים וילדים על מנת לאפשר לידה של תינוקות בריאים.
אנו שמים דגש גם על הטיפול המונע: גם כשמדובר בטיפול אנטיביוטי מניעתי כשרמת CD4 נמוכה וגם כדי להפחית תחלואה במחלות זיהומיות שניתנות למניעה בעזרת החיסונים בכל נשא. כל נשא יופנה לביצוע תכנית חיסונית כנגד צהבות נגיפיות A וB, פנאומוקוק ושפעת עונתית.
החשיבות של הרפואה המונעת היא גם במניעה של תחלואה קרדיווסקולרית וממאירויות. לכן פעם ב3-4 חודשים מתבצעות בדיקות דם מקיפות, כולל פרופיל שומנים. לכל אישה אנחנו ממליצים לבקר אצל גינקולוג פעמיים בשנה ולבצע בדיקת PAPS מיד עם גילוי המחלה ופעם בשנה בהמשך.
וכמובן, אנחנו מעודדים עד מאוד את הפסקת העישון, כי גם עישון וגם HIV הם גורמי סיכון למחלות לב וכלי דם ומחלות ממאריות.
הקודם: כל מה שביקשתי זה משפחה…
הבא: איך בוחרים טיפול תרופתי?